17.7.2023 г.
BG
Официален вестник на Европейския съюз
C 252/73
Жалба, подадена на 25 май 2023 г. — UC Rusal/Съвет (Дело T-292/23) (2023/C 252/87) Език на производството: английски Страни Жалбоподател: United Company Rusal MKPAO (UC Rusal) (Калининград, Русия) (представител: N. Tuominen и L. Engelen, адвокати) Ответник: Съвет на Европейския съюз
Искания Жалбоподателят моли Общия съд: — да отмени частично, в съответствие с член 263 ДФЕС, (1) Решение (ОВППС) 2023/572 на Съвета от 13 март 2023 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (1) и Регламент за изпълнение (ЕС) 2023/571 на Съвета от 13 март 2023 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (2) и (2) всяко последващо решение (ОВППС) на Съвета и всеки последващ регламент за изпълнение на Съвета за изменение или отмяна на тези актове, доколкото те идентифицират дружеството жалбоподател като собственост на г-н Дерипаска, — да осъди Съвета да заплати съдебните разноски.
Основания и основни доводи Жалбоподателят изтъква три основания в подкрепа на жалбата. 1.
Първото основание е, че е допусната явна грешка в преценката с включването на наименованието на дружеството жалбоподател в основанията, отнасящи се до лице, на което са наложени ограничителни мерки. 2.
Второто основание е, че е допуснато нарушение на правото на защита, на правото на безпристрастно разглеждане на делото, тъй като на жалбоподателя не е била дадена възможност да упражни ефективно своето право на защита, по-специално правото да бъде изслушан.
С оглед на тясната връзка между правото на защита и правото на ефективен съдебен контрол, правото на жалбоподателя на ефективна съдебна защита също е било нарушено. 3.
Третото основание е, че оспорваните мерки са непропорционални и нарушават правата на жалбоподателя по членове 16 и 17 от Хартата на основните права на Европейския съюз.
(1) (2)
Решение (ОВППС) 2023/572 на Съвета от 13 март 2023 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (ОВ L 75I, 2023 г., стр. 134).
Регламент за изпълнение (ЕС) 2023/571 на Съвета от 13 март 2023 година за прилагане на Регламент (ЕС) No 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (ОВ L 75I, 2023 г., стр. 1).
Жалба, подадена на 25 май 2023 г. — EuroChem Group/Съвет (Дело T-293/23) (2023/C 252/88) Език на производството: английски Страни Жалбоподател: EuroChem Group AG (Цуг, Швейцария) (представители: N. Tuominen и М. Крестиянова, адвокати)